CELEX: C2004/262/94
Language: fi
Date: 2004-10-23 00:00:00
Title: Asia T-329/04: Viasat Broadcasting UK Ltd:n 2.8.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/50
            
         Viasat Broadcasting UK Ltd:n 2.8.2004 Euroopan yhteisöjen komissiota vastaan nostama kanne
   (Asia T-329/04)
   (2004/C 262/94)
   Oikeudenkäyntikieli: tanska
   Viasat Broadcasting UK Ltd, kotipaikka West Drayton (Iso-Britannia), on nostanut 2.8.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Simon Evers Hjelmborg.
   Kantaja vaatii, että
   
               —
            
            
               Tanskan toimenpiteistä TV2/DANMARKIN eduksi 19 päivänä toukokuuta 2004 tehdyn komission päätöksen (valtiontukiasia C 2/2003 (ex NN 22/2002)) 1 artikla, siltä osin siinä todetaan tuen olevan EY 86 artiklan 2 kohdan mukaisesti yhteismarkkinoille soveltuva, kumotaan
            
         
               —
            
            
               vastaaja velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Komissio on riidanalaisessa päätöksessään katsonut, että tuki, jota vuosina 1995—2002 annettiin TV2/DANMARKILLE lisenssimaksuina ja muina toimenpiteinä, on yhteismarkkinoille soveltuvaa, lukuun ottamatta 682,2 miljoonan DKK:n rahamäärää, joka komission mukaan on säännöstenvastaista valtiontukea ja joka Tanskan kuningaskunta velvoitettiin perimään takaisin TV2/DANMARKILTA. Kantaja vaatii päätöksen sen osan kumoamista, jossa komissio toteaa osan tuesta yhteismarkkinoille soveltuvaksi.
   Kantaja väittää, että komissio on tehnyt arviointivirheen tarkastellessaan sitä, onko julkisia palveluita koskevat TV2/DANMARKIN velvoitteet määritetty riittävän täsmällisesti, sillä komissio on katsonut, että TV2/DANMARKIN koko ohjelmisto on julkisiin palveluihin kuuluvaa toimintaa. Nimenomaan tämä seikka vaikeuttaa sen tarkastelua, onko Tanskan valtio noudattanut ja tuleeko se vastaisuudessa noudattamaan yhteisöjen kilpailusääntöjä, varsinkin EY 87 artiklan 1 kohtaa, luettuna yhdessä EY 86 artiklan 2 kohdan kanssa.
   Kantaja väittää edelleen, että komission menettelytapa arvioitaessa sitä, soveltuuko kyseinen EY 87 artiklan 1 kohdan mukainen tuki EY 86 artiklan 2 kohdan nojalla yhteismarkkinoille, on virheellinen, sillä menettelytavassa ei oteta huomioon EY 87 artiklan 1 kohdan vastaista epäsuoraa (horisontaalista) valtiontukea (ristiinsubventiota),
   
               —
            
            
               sillä TV2/DANMARKIN kilpailua rajoittava toiminta tv-mainonnan tarjoamista koskevilla markkinoilla ei voi olla välttämätöntä TV2/DANMARKIN julkisiin palveluihin kuuluvien toimintojen toteuttamiseksi EY 86 artiklan 2 kohdan mukaisesti, minkä johdosta EY 87 artiklan 1 kohta koskee rajoituksitta TV2/DANMARKIN toimintaa kaupallisilla markkinoilla;
            
         
               —
            
            
               sillä komissio arvioi yksinomaan sitä, onko valtiolta saatu mahdollinen liiallinen korvaus (suora vertikaalinen ja kielletty valtiontuki) käytetty kaupallisten toimintojen tukemiseen, eikä sitä, onko valtiolta saatu korvaus (suora vertikaalinen ja hyväksytty valtiontuki) käytetty taloudellisen edun saavuttamiseen sellaisten kaupallisten toimintojen osalta, jotka vääristävät kilpailua;
            
         
               —
            
            
               sillä komission käyttämää ”stand alone” testiä ei voida soveltaa tässä asiassa, koska se perustuu TV2/DANMARKIN kilpailijoiden kustannusten vertaamiseen (TV2/DANMARKIN omien kustannusten sijasta) TV2/DANMARKIN kaupallisista toiminnoista saamiin tuloihin ja koska siinä siten sivuutetaan mahdolliset erot tehokkuustasossa sillä seurauksella, että testi ei täysin paljasta, ovatko TV2/DANMARKIN kaupalliset toiminnot saaneet ristiinsubventoinnin kautta taloudellista etua, joka vääristää kilpailua;
            
         
               —
            
            
               sillä komission käyttämä hintatesti ei liioin ole sovellettavissa tässä asiassa.